CELEX: 32014D0327
Language: mt
Date: 2014-05-06 00:00:00
Title: 2014/327/UE: Deċiżjoni tal-Kunsill tas- 6 ta' Mejju 2014 li tistabbilixxi l-pożizzjoni li għandha tiġi adottata mill-Unjoni fit-53 sessjoni tal-Kumitat ta' Esperti dwar it-Trasport ta' Oġġetti Perikolużi tal-OTIF fir-rigward ta' ċerti emendi tal-Appendiċi C għall-Konvenzjoni dwar it-Trasport Internazzjonali bil-Ferrovija (COTIF) applikabbli mill- 1 ta' Jannar 2015

5.6.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 166/27
            
         DEĊIŻJONI TAL-KUNSILL
   tas-6 ta' Mejju 2014
   li tistabbilixxi l-pożizzjoni li għandha tiġi adottata mill-Unjoni fit-53 sessjoni tal-Kumitat ta' Esperti dwar it-Trasport ta' Oġġetti Perikolużi tal-OTIF fir-rigward ta' ċerti emendi tal-Appendiċi C għall-Konvenzjoni dwar it-Trasport Internazzjonali bil-Ferrovija (COTIF) applikabbli mill-1 ta' Jannar 2015
   
      (2014/327/UE)
   
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 91 flimkien mal-Artikolu 218(9) tiegħu,
   Wara li kkunsidra l-proposta mill-Kummissjoni Ewropea,
   Billi:
   
               (1)
            
            
               L-Unjoni aderiet mal-Konvenzjoni dwar it-Trasport Internazzjonali bil-Ferrovija tad-9 ta' Mejju 1980 kif emendata mill-Protokoll ta' Vilnius tat-3 ta' Ġunju 1999 (minn issa 'l quddiem “il-Konvenzjoni COTIF”), bis-saħħa tad-Deċiżjoni tal-Kunsill 2013/103/UE (1) dwar l-Adeżjoni tal-Unjoni Ewropea mal-Konvenzjoni msemmija.
            
         
               (2)
            
            
               L-Istati Membri kollha, bl-eċċezzjoni ta' Ċipru u Malta, japplikawil-Konvenzjoni COTIF.
            
         
               (3)
            
            
               Id-Direttiva 2008/68/KE tal-Parlament Ewropew u tal-Kunsill (2) tistabbilixxi rekwiżiti għat-trasport ta' oġġetti perikolużi bit-triq, bil-ferrovija jew bil-passaġġi fuq l-ilma interni fi ħdan l-Istati Membri jew bejniethom, billi tirreferi għar-Regolamenti dwar it-trasport internazzjonali ta' oġġetti perikolużi bil-ferrovija, li jidhru bħala l-Appendiċi C tal-Konvenzjoni COTIF (l-Anness RID). Barra minn hekk, l-Artikolu 4 ta' din id-Direttiva jistipula li “It-trasport ta' oġġetti perikolużi bejn l-Istati Membri u pajjiżi terzi għandu jiġi awtorizzat kemm-il darba jkun konformi mar-rekwiżiti tal-ADR, ir-RID jew l-ADN, ħlief jekk ikun indikat mod ieħor fl-Annessi.” B'hekk, l-Unjoni eżerċitat il-kompetenza tagħha f'dan is-suġġett.
            
         
               (4)
            
            
               Il-Kumitat ta' Esperti dwar it-Trasport ta' Merkanzija Perikoluża mwaqqaf skont l-Artikolu 13.1(d) tal-Konvenzjoni COTIF, fit-53 sessjoni tiegħu li għandha ssir fit-22 ta' Mejju 2014, huwa mistenni jieħu deċiżjonijiet dwar ċerti emendi tal-Anness għar-RID. Dawn l-emendi, li jikkonċernaw l-istandards tekniċi jew preskrizzjonijiet tekniċi uniformi, għandhom l-għan li jiżguraw it-trasport effiċjenti u sikur ta' oġġetti perikolużi filwaqt li jieħdu inkonsiderazzjoni l-progress xjentifiku u tekniku fis-settur u l-iżvilupp ta' sustanzi ġodda u oġġetti li jippreżentaw periklu matul it-trasport tagħhom.
            
         
               (5)
            
            
               Il-kumitat dwar it-trasport ta' oġġetti perikolużi stabbilit bl-Artikolu 9 tad-Direttiva 2008/68/KE wettaq diskussjonijiet preliminari dwar dawn l-emendi.
            
         
               (6)
            
            
               Il-parti l-kbira tal-emendi proposti jkunu ġġustifikati u ta' benefiċċju, u għalhekk għandhom jiġu appoġġjati mill-Unjoni. Żewġ emendi proposti jeħtieġu li jiġu vvalutati aktar fid-dawl tal-progress tekniku u xjentifiku. B'mod partikolari, l-Aġenzija Ferrovjarja Ewropea, b'kooperazzjoni mal-korpi rilevanti, għandha tkompli taħdem fuq l-identifikazzjoni ta' soluzzjoni sostenibbli biex jiġu skoperti d-deraljamenti u biex jittaffew l-effetti tagħhom, inkluż l-implimentazzjoni futura ta' din is-soluzzjoni. Għalhekk, jekk l-emendi tal-aħħar jiġu approvati f'dan il-punt, l-Unjoni għandha tifformula oġġezzjoni skont il-proċedura stabbilita fl-Artikolu 35§4 tat-Titolu VII tal-Konvenzjoni COTIF,
            
         ADOTTA DIN ID-DEĊIŻJONI:
   Artikolu 1
   Pożizzjoni tal-Unjoni Ewropea
   1.   Il-pożizzjoni li għandha tittieħed mill-Unjoni Ewropea fit-53 sessjoni tal-Kumitat ta' esperti dwar it-trasport ta' oġġetti perikolużi fil-qafas tal-Konvenzjoni dwar it-trasport internazzjonali bil-ferrovija għandha tkun f'konformità mal-Anness għal din id-Deċiżjoni.
   2.   Tibdil minuri fid-dokumenti msemmija fl-Anness għal din id-Deċiżjoni jista' jinftiehem mir-rappreżentanti tal-Unjoni fil-korp imsemmi hawn fuq mingħajr deċiżjoni ulterjuri tal-Kunsill.
   Artikolu 2
   Wara l-adozzjoni tagħha d-Deċiżjoni tal-korp imsemmi hawn fuq għandha tiġi ppubblikata f'Il-Ġurnal Uffiċjali tal-Unjoni Ewropea.
   Artikolu 3
   Dħul fis-seħħ
   Din id-Deċiżjoni għandha tidħol fis-seħħ fil-jum tal-adozzjoni tagħha.
   
      Magħmul fi Brussell, is-6 ta' Mejju 2014.
      
         
            Għall-Kunsill
         
         
            Il-President
         
         Ch. VASILAKOS
      
   
   
      (1)  Deċiżjoni tal-Kunsill 2013/103/UE tas-16 ta' Ġunju 2011 dwar l-iffirmar u l-konklużjoni tal-Ftehim bejn l- Unjoni Ewropea u l-Organizzazzjoni Intergovernattiva għat-Trasport Internazzjonali bil-Ferrovija dwar l-Adeżjoni tal-Unjoni Ewropea mal-Konvenzjoni li tirrigwarda t-Trasport Internazzjonali bil-Ferrovija (COTIF) tad-9 ta' Mejju 1980, kif emendata mill-Protokoll ta' Vilnius tat-3 ta' Ġunju 1999 (ĠU L 51, 23.2.2013, p. 1).
   
      (2)  Id-Direttiva 2008/68/KE tal-Parlament Ewropew u tal-Kunsill tal-24 ta' Settembru 2008 dwar it-trasport intern ta' oġġetti perikolużi (ĠU L 260, 30.9.2008, p. 13).
   
      ANNESS
      
                  Proposta
               
               
                  Dokument ta' referenza
               
               
                  Ħruġ
               
               
                  Kummenti
               
               
                  Il-pożizzjoni tal-UE
               
            
                  1
               
               
                  L-Anness I għal OTIF/RID/CE/GTP/2012-A
               
               
                  Emendi miftiehma mill-grupp ta' ħidma permanenti
               
               
                  Kunsens tekniku fil-grupp ta' ħidma permanenti tal-OTIF
               
               
                  Taqbel mal-emendi
               
            
                  2
               
               
                  L-Anness I għal OTIF/RID/CE/GTP/2012-A
               
               
                  L-emendi jitħallew għal aktar eżaminazzjoni mill-grupp ta' ħidma
               
               
                  Dawn id-dispożizzjonijiet jinsabu bejn parentesi kwadri fid-dokument ta' referenza
               
               
                  Taqbel mal-emendi
               
            
                  3
               
               
                  OTIF/RID/CE/GTP/2013/1
               
               
                  Dispożizzjoni ta' tranżizzjoni għal ċerti pjanċi
               
               
                  Kunsens tekniku fil-grupp ta' ħidma permanenti tal-OTIF
               
               
                  Taqbel mal-emenda
               
            
                  4
               
               
                  OTIF/RID/CE/GTP/2013/2
               
               
                  Applikazzjoni ta' dispożizzjoni speċjali TE 25
               
               
                  Kunsens tekniku fil-grupp ta' ħidma permanenti tal-OTIF
               
               
                  Taqbel mal-emenda
               
            
                  5
               
               
                  OTIF/RID/CE/GTP/2013/5
               
               
                  Spezzjoni ta' ċerti marki
               
               
                  Kunsens tekniku fil-grupp ta' ħidma permanenti tal-OTIF
               
               
                  Taqbel mal-emenda
               
            
                  6
               
               
                  OTIF/RID/CE/GTP/2013/6
               
               
                  Informazzjoni li għandha tingħata lill-maniġer tal-infrastruttura
               
               
                  Il-grupp ta' ħidma permanenti għażel it-tieni alternattiva ppreżentata fid-dokument ta' referenza.
               
               
                  Taqbel mal-emenda
               
            
                  7
               
               
                  OTIF/RID/CE/GTP/2013/11
               
               
                  Użu ta' vokabularju tekniku
               
               
                  Kunsens tekniku fil-grupp ta' ħidma permanenti tal-OTIF
               
               
                  Taqbel mal-emenda
               
            
                  8
               
               
                  OTIF/RID/CE/GTP/2013/12
               
               
                  Konsegwenzi tat-tħassir tal-fuljett UIC 573
               
               
                  Kunsens tekniku fil-grupp ta' ħidma permanenti tal-OTIF
               
               
                  Taqbel mal-emendi
               
            
                  9
               
               
                  OTIF/RID/CE/GTP/2013/13 u OTIF/RID/CE/GTP/2013/15
               
               
                  Applikazzjoni ta' dispożizzjoni speċjali TE 22
               
               
                  Il-proposta għadha mhix żviluppata biżżejjed għal deċiżjoni
               
               
                  Tipposponi d-deċiżjoni
               
            
                  10
               
               
                  OTIF/RID/CE/GTP/2013/14 u OTIF/RID/CE/GTP/2013/INF.14
               
               
                  Reviżjoni editorjali ta' referenza għal dispożizzjonijiet ferrovjarji tal-UE
               
               
                  Kunsens tekniku fil-grupp ta' ħidma permanenti tal-OTIF
               
               
                  Taqbel mal-emendi
               
            
                  11
               
               
                  OTIF/RID/CE/GTP/2013/16
               
               
                  Trasport ta'oġġetti perikolużi fuq ferroviji tal-passiġġieri
               
               
                  Kunsens tekniku fil-grupp ta' ħidma permanenti tal-OTIF
               
               
                  Taqbel mal-emenda kif riveduta fil-grupp ta' ħidma permanenti
               
            
                  12
               
               
                  OTIF/RID/CE/GTP/2013/17
               
               
                  Emendi kkonsolidati varji miftiehma mill-grupp ta' ħidma permanenti
               
               
                  Kunsens tekniku fil-grupp ta' ħidma permanenti tal-OTIF
               
               
                  Taqbel mal-emendi
               
            
                   
               
               
                  OTIF/RID/CE/GTP/2013/17
               
               
                  Emendi li jitħallew għal aktar eżaminazzjoni mill-grupp ta' ħidma permanenti:
               
               
                  —
               
               
                  —
               
            
                  13
               
               
                  Idem
               
               
                  Dawk li qed isejħu għal opinjoni komuni mil-Laqgħa Konġunta tal-OTIF — UN-ECE
               
               
                  Jeħtieġ li jiġi ffaċilitat it-trasport intermodali effiċjenti
               
               
                  Taqbel mal-emendi kif irrakkomandat mil-Laqgħa Konġunta
               
            
                  14
               
               
                  idem u OTIF/RID/CE/GTP/2013/INF.3
               
               
                  Dispożizzjonijiet rigward l-applikazzjoni obbligatorja ta' detetturi ta' deraljament f'ċerti vaguni
               
               
                  L-UE ser terġa' tikkunsidra l-pożizzjoni tagħha qabel ir-reviżjoni li jmiss tar-regoli.
               
               
                  Tipposponi d-deċiżjoni
               
            
                  15
               
               
                  OTIF/RID/CE/GTP/2013/3 OTIF/RID/CE/GTP/2013/9 u OTIF/RID/CE/GTP/2013/18
               
               
                  Armonizzazzjoni tar-regoli ma' dawk tal-Anness 2 ta' SMGS tal-OSJD
               
               
                  Għandu jiġi ffaċilitat it-trasport effiċjenti ta' oġġetti perikolużi bejn pajjiżi OSJD tal-UE u dawk mhux tal-UE
               
               
                  Taqbel mal-emendi
               
            
                  16
               
               
                  OTIF/RID/CE/GTP/2013/INF.4
               
               
                  Trasport tal-faħam
               
               
                  Ma ntlaħaq l-ebda konsensus dwar dettalji tekniċi fil-grupp ta' ħidma permanenti
               
               
                  Tistabbilixxi l-pożizzjoni tal-UE fuq il-post
               
            
                  17
               
               
                  OTIF/RID/CE/GTP/2013/INF.8
               
               
                  Reviżjoni tal-Kapitolu 7.7 tal-RID
               
               
                  Il-proposta ta' dan id-dokument ta' referenza se tiġi diskussa f'diskussjoni aktar ġenerali dwar ir-reviżjoni tal-Kapitolu 7.7
               
               
                  Tistabbilixxi l-pożizzjoni tal-UE fuq il-post
               
            
                  18
               
               
                  OTIF/RID/CE/GTP/2013/INF.12
               
               
                  Allinjament mar-regoli applikabbli fit-trasport bit-triq
               
               
                  Dawn il-proposti jemendaw dawk fid-dokument ta' referenza OTIF/RID/CE/GTP/–2013/17
               
               
                  Taqbel mal-emendi